CELEX: 62016CN0374
Language: da
Date: 2016-07-07 00:00:00
Title: Sag C-374/16: Anmodning om præjudiciel afgørelse indgivet af Bundesfinanzhof (Tyskland) den 7. juli 2016 — RGEX GmbH i. L., repræsenteret ved likvidator Rochus Geissel mod Finanzamt Neuss

24.10.2016   
            
            
               DA
            
            
               Den Europæiske Unions Tidende
            
            
               C 392/5
            
         Anmodning om præjudiciel afgørelse indgivet af Bundesfinanzhof (Tyskland) den 7. juli 2016 — RGEX GmbH i. L., repræsenteret ved likvidator Rochus Geissel mod Finanzamt Neuss
   (Sag C-374/16)
   (2016/C 392/06)
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: RGEX GmbH i. L., repræsenteret ved likvidator Rochus Geissel
   
      Sagsøgt: Finanzamt Neuss
   
      Præjudicielle spørgsmål
   
   
               1)
            
            
               Indeholder en faktura, som i henhold til artikel 168, litra a), sammenholdt med artikel 178, litra a), i Rådets direktiv 2006/112/EF af 28. november 2006 om det fælles merværdiafgiftssystem (1) er nødvendig for at gøre brug af retten til at fradrage indgående moms, den »fulde adresse« som omhandlet i artikel 226, nr. 5), i Rådets direktiv 2006/112/EF af 28. november 2006 om det fælles merværdiafgiftssystem, hvis leverandøren i den faktura, som han har udstedt for leverancen, anfører en adresse, på hvilken han ganske vist kan nås ad postvejen, men hvor han ikke udøver nogen erhvervsvirksomhed?
            
         
               2)
            
            
               Er artikel 168, litra a), sammenholdt med artikel 178, litra a), i Rådets direktiv 2006/112/EF af 28. november 2006 om det fælles merværdiafgiftssystem under hensyntagen til kravet om effektivitet til hinder for en national praksis, som kun tager hensyn til god tro hos kunden med hensyn til opfyldelse af betingelserne for fradrag uden for afgiftsfastsættelsesproceduren i forbindelse med en særskilt rimelighedsprocedure? Kan artikel 168, litra a), sammenholdt med artikel 178, litra a), i Rådets direktiv 2006/112/EF af 28. november 2006 om det fælles merværdiafgiftssystem påberåbes i denne henseende?
            
         
      (1)  EUT L 347, s. 1.